61963J0001
DOMSTOLENS DOM
AF 16. DECEMBER 1963 (
1
)
Macchiorlati Dalmas & Figli mod Den Høje Myndighed for Det europæiske Kul- og Stålfællesskab
Sag 1/63
Processprog: Italiensk
Angående:
Annullation, tilbagekaldelse eller ændring af den individuelle beslutning af 14. december 1962, hvorved Den Høje Myndighed afkrævede sagsøgeren betaling af et beløb på 7000000 lire som forhøjelser på grund af forsinkelse med betalingen af de afkrævede afgifter for stålproduktionen i årene 1953 og 1960 inkl.
Domskonklusion :
Den individuelle tvangsfuldbyrdelsesbeslutning rettet til sagsøgeren, som Den Høje Myndighed vedtog den 14. november 1962, annulleres.
Generaladvokatens forslag til afgørelse :
at sagsøgerens principale påstand om annullation af den anfægtede beslutning ikke tages til følge, men at forhøjelsesbeløbene bør nedsættes i henhold til traktatens artikel 38.
Sammendrag
1.
Institutionens retsakter — Den Høje Myndigheds beslutninger — begrundelse — kriterier
(EKSF-traktaten, artikel 15)
2.
Institutionernes retsakter — Den Høje Myndigheds beslutninger — eksigible beslutninger — begrundelse — begrundelsespligtens omfang
(EKSF-traktaten, artiklerne 15 og 92)
3.
Institutionernes retsakter — Den Høje Myndigheds beslutninger — begrundelse — henvisning til tidligere retsakter — utilstrækkelig begrundelse
(EKSF-traktaten, artikel 15)
1.
En begrundelse må anses for tilstrækkelig efter traktatens artikler 15 og 33, når såvel de pågældende som Domstolen af begrundelsen kan se hvilke faktorer, der har været afgørende for Den Høje Myndighed.
2.
Den Høje Myndigheds beslutninger i henhold til traktatens artikel 92 skal indeholde en nøjagtig og detaljeret opgørelse af de dele af fordringen, som kan tvangsfuldbyrdes; kun en sådan opgørelse gør domstolskontrollen mulig.
3.
En ren henvisning til tidligere retsakter kan ikke anses for at opfylde begrundelsespligten.
(
1
) – Oversat fra fransk.